wickkiey/tamil-wikipedia-chunked huggingface dataset:
# திசையன்

## அடிப்படைப் பண்புகள்

இப்பிரிவில் பின்வரும் அடுக்களத் திசையன்களைக் கொண்ட கார்ட்டீசியன் ஆயமுறைமைப் பயன்படுத்தப்படுகிறது:
:<math>{\mathbf e}_1 = (1,0,0),\ {\mathbf e}_2 = (0,1,0),\ {\mathbf e}_3 = (0,0,1)</math>
அனைத்துத் திசையன்களும் ஒரு பொதுப் புள்ளியை ஆதிப்புள்ளியாகக் கொண்டுள்ளதாகக் கொள்ளப்படுகின்றன. மேலும் ஒரு திசையன் **a** :  
:<math>{\mathbf a} = a_1{\mathbf e}_1 + a_2{\mathbf e}_2 + a_3{\mathbf e}_3.</math>
# திசையன்

## அடிப்படைப் பண்புகள்

### சமத்தன்மை

இரு திசையன்களின் அளவுகளும் திசைகளும் சமமாக இருந்தால் மட்டுமே அவ்விரண்டு திசையன்களும் சமமானவையாகும்.  
:<math>{\mathbf a} = a_1{\mathbf e}_1 + a_2{\mathbf e}_2 + a_3{\mathbf e}_3</math>  
:<math>{\mathbf b} = b_1{\mathbf e}_1 + b_2{\mathbf e}_2 + b_3{\mathbf e}_3</math> ஆகிய இரு திசையன்களும் சமமாக இருக்க வேண்டும் எனில்:  
:<math>a_1 = b_1,\quad a_2=b_2,\quad a_3=b_3.\,</math> ஆக இருக்க வேண்டும்.
# திசையன்

## அடிப்படைப் பண்புகள்

### கூட்டலும் கழித்தலும்

**a** மற்றும் **b** -இரு சமமில்லா திசையன்கள் என்க.
**a** மற்றும் **b** -ன் கூட்டல்:  
:<math>\mathbf{a}+\mathbf{b}
=(a_1+b_1)\mathbf{e_1}
+(a_2+b_2)\mathbf{e_2}
+(a_3+b_3)\mathbf{e_3}.</math>  
இக்கூட்டலை வரைபட மூலமாகவும் தரலாம். **b** -திசையனின் அம்பின் ஆரம்பப் புள்ளியை **a** -திசையனின் அம்பின் இறுதிப்புள்ளியுடன் அமையுமாறு வரைந்து கொண்டு பின், **a** அம்பின் ஆரம்பப் புள்ளியை **b** -ன் இறுதிப்புள்ளியுடன் இணைத்து ஒரு புதிய அம்பு வரைந்தால் அது **a** + **b** -திசையனைக் குறிக்கும்:  
திசையன் கூட்டல் முறை *இணைகர விதி* என அழைக்கப்படுகிறது. **a** மற்றும் **b** இரண்டும் ஒரு இணைகரத்தின் அடுத்துள்ள பக்கங்களாகக் கொண்டால் அந்த இணைகரத்தின் ஒரு மூலைவிட்டமாக **a** + **b** -திசையன் அமையும். **a** , **b** இரண்டும் பொது ஆரம்பப் புள்ளி கொண்ட இரு வரம்பு திசையன்கள் எனில் **a** + **b** -திசையனின் ஆரம்பப்புள்ளியும் அதே பொதுப்புள்ளியாக அமையும்.  
**a** + **b** = **b** + **a** (பரிமாற்றுப் பண்பு)  
(**a** + **b**) + **c** = **a** + (**b** + **c**). (சேர்ப்புப் பண்பு)
# திசையன்

## அடிப்படைப் பண்புகள்

### கூட்டலும் கழித்தலும்

#### **a** மற்றும் **b** -ன் வித்தியாசம்

:<math>\mathbf{a}-\mathbf{b}
=(a_1-b_1)\mathbf{e_1}
+(a_2-b_2)\mathbf{e_2}
+(a_3-b_3)\mathbf{e_3}.</math>  
வரைபடம் மூலமாக கழித்தலைப் பின்வருமாறு காணலாம்:
**a** மற்றும் **b** -இரு திசையன்களின் இறுதிப்புள்ளிகளும் ஒன்றாக இருக்கும்படி அதன் அம்புகளை வரைந்து கொண்டு, **a** -ன் ஆரம்பப் புள்ளியிலிருந்து **b** -திசையனின் ஆரம்பப் புள்ளியோடு இணைத்து வரையப்படும் அம்பு, **a** − **b** -திசையனைக் குறிக்கும்:
# திசையன்

## அடிப்படைப் பண்புகள்

### திசையிலிப் பெருக்கல்

ஒரு திசையனை ஒரு திசையிலியால் பெருக்குவது *திசையிலிப் பெருக்கல்* (scalar multiplication) எனப்படும். இச்செயலின் விளைவாகக் கிடைக்கும் முடிவு ஒரு திசையனாக இருக்கும்:  
<math>{\mathbf a} = a_1{\mathbf e}_1 + a_2{\mathbf e}_2 + a_3{\mathbf e}_3.</math> -திசையனை *r* -எனும் திசையிலியால் பெருக்கக் கிடைக்கும் திசையன்:  
:<math>r\mathbf{a}=(ra_1)\mathbf{e_1}
+(ra_2)\mathbf{e_2}
+(ra_3)\mathbf{e_3}.</math>  
- திசையிலி *r* -ஆல் பெருக்கப்படுவதால் **a** -திசையன், *r* மடங்கு நீட்டிக்கப்படுகிறது.
- *r* -நேர்ம எண்ணாக இருந்தால் <math>r\mathbf{a}</math> -ன் அளவு **a** -ன் அளவைப் போல *r* மடங்காகவும்; திசை **a** -ன் திசையாகவும் அமையும்.
- *r* -எதிர்ம எண்ணாக இருந்தால் <math>r\mathbf{a}</math> -ன் அளவு **a** -ன் அளவைப் போல *r* மடங்காகவும்; திசை **a** -ன் திசைக்கு எதிர்த் திசையாகவும் அமையும்.  
*r* = −1 மற்றும் *r* = 2 என்பதற்கான திசையிலிப் பெருக்கலின் விளக்கம் படத்தில் தரப்பட்டுள்ளது.  
திசையிலிப் பெருக்கல் திசையன்களின் கூட்டலின் மீதான பங்கீட்டுப் பண்புடையது:
- *r*(**a** + **b**) = *r***a** + *r***b**
- **a** − **b** = **a** + (−1)**b**.
# திசையன்

## அடிப்படைப் பண்புகள்

### நீளம்

ஒரு திசையன் **a** -ன் நீளம் (length) அல்லது அளவு (magnitude) அல்லது நெறிமம் (norm) என்பதன் குறியீடு:
::||**a**||.  
சில சமயங்களில் இது |**a**| எனவும் குறிக்கப்படுகிறது. ஆனால் இதனை ஒரு திசையிலியின் தனிமதிப்பு எனத் தவறுதலாக எடுத்துக் கொள்ளக் கூடாது.  
**a** -திசையனின் நீளம்:  
:<math>\\|\mathbf{a}\\|=\sqrt.</math>
# திசையன்

## அடிப்படைப் பண்புகள்

### அலகுத் திசையன்

எந்தவொரு திசையனின் நீளமும் ஒரு அலகாக இருந்தால் அத்திசையன் அலகுத் திசையன் எனப்படும். வழக்கமாக அலகுத் திசையன்கள், திசைகளை மட்டும் குறிப்பதற்குப் பயன்படுத்தப்படுகின்றன.  
பெரும்பாலும் **â** -ல் உள்ளதுபோல ஒரு அலகுத் திசையன் தொப்பிக் குறியீட்டுடன் எழுதப்படுகிறது.
# திசையன்

## அடிப்படைப் பண்புகள்

### அலகுத் திசையன்

#### நெறிமப்படுத்தல்

ஏதேனும் ஒரு திசையனை அதன் நீளத்தால் வகுக்க அதன் அலகுத் திசையன் கிடைக்கும். இச்செயல் *நெறிமப்படுத்தல்* (normalaisation) எனப்படுகிறது.  
**a** = [*a*<sub>1</sub>, *a*<sub>2</sub>, *a*<sub>3</sub>]திசையனை நெறிமப்படுத்தல்:  
:<math>\mathbf{\hat{a}} = \frac{\mathbf{a}}{\\|\mathbf{a}\\|} = \frac{a_1}{\\|\mathbf{a}\\|}\mathbf{e_1} + \frac{a_2}{\\|\mathbf{a}\\|}\mathbf{e_2} + \frac{a_3}{\\|\mathbf{a}\\|}\mathbf{e_3}</math>
# திசையன்

## அடிப்படைப் பண்புகள்

### பூச்சியத் திசையன்

ஒரு திசையனின் நீளம் பூச்சியம் எனில் அத்திசையன் பூச்சியத் திசையன் (*zero vector* அல்லது *null vector*) எனப்படும். பூச்சியத் திசையனின் ஆய அச்சுத்தூர வடிவம்: (0,0,0). இதன் குறியீடு: <math>\vec{0}</math>, அல்லது **0** அல்லது 0. மற்ற எந்தவொரு திசையனையும் போலல்லாது பூச்சியத் திசையனின் திசை தீர்மானிக்க முடியாததும் குறிப்பிட்டுச் சொல்ல முடியாததுமாக இருக்கும். மேலும் பூச்சியத் திசையனை நெறிமப்படுத்தல் இயலாது.  
பூச்சியத் திசையனை எந்தவொரு திசையன் **a** -உடன் கூட்டக் கிடைப்பது **a** ஆகும்.  
:**0**+**a**=**a**.  
அதாவது திசையன் கூட்டலின் முற்றொருமை உறுப்பாகப் பூச்சியத் திசையன் அமைகிறது.
# திசையன்

## அடிப்படைப் பண்புகள்

### புள்ளிப் பெருக்கம்

**a** மற்றும் **b** ஆகிய இரு திசையன்களின் புள்ளிப் பெருக்கம் பின்வருமாறு வரையறுக்கப்படுகிறது:  
:<math>\mathbf{a}\cdot\mathbf{b}
=\\|\mathbf{a}\\|\\|\mathbf{b}\\|\cos\theta</math>  
இங்கு *θ* என்பது **a** , **b** -களுக்கு இடையேயுள்ள கோண அளவு.  
:<math>{\mathbf a} = a_1{\mathbf e}_1 + a_2{\mathbf e}_2 + a_3{\mathbf e}_3</math>  
:<math>{\mathbf b} = b_1{\mathbf e}_1 + b_2{\mathbf e}_2 + b_3{\mathbf e}_3</math> எனில்:  
புள்ளிப் பெருக்கத்தின் வரையறை:  
:<math>\mathbf{a} \cdot \mathbf{b} = a_1 b_1 + a_2 b_2 + a_3 b_3.</math>
# திசையன்

## அடிப்படைப் பண்புகள்

### குறுக்குப் பெருக்கம்

இரு திசையன்களின் குறுக்குப் பெருக்கம் இருபரிமாணம் மற்றும் எழுபரிமாணத்தில் மட்டுமே பொருளுடையது. இரு திசையன்களின் புள்ளிப் பெருக்கத்தின் முடிவு ஒரு திசையிலி என்றால் அவற்றின் குறுக்குப் பெருக்கத்தைன் முடிவு ஒரு திசையனாகும். இதனால் தான் முன்னது *திசையிலிப் பெருக்கம்* என்றும் பின்னது *திசையன் பெருக்கம்* எனவும் மாற்றுப் பெயர் கொண்டுள்ளன.  
**a** , **b** -திசையன்களின் குறுக்குப் பெருக்கத்தின் வரையறை:  
:<math>\mathbf{a}\times\mathbf{b}
=\\|\mathbf{a}\\|\\|\mathbf{b}\\|\sin(\theta)\,\mathbf{n}</math>  
இங்கு *θ* என்பது **a** , **b** திசையன்களுக்கு இடையேயுள்ள கோண அளவு; **a** , **b** ஆகிய இரு திசையன்களுக்கும் வலக்கை அமைப்பின்படியுள்ள செங்குத்துத் திசையில் அமையும் அலகுத் திசையன் **n** . **a** , **b** ஆகிய இரு திசையன்களுக்கும் செங்குத்துத் திசையில் அமையும் அலகுத் திசையன்கள் **n** மற்றும் (–**n**) என இரண்டு உள்ளதால் வலக்கை அமைப்பின் படி எடுக்க வேண்டிய அவசியம் எழுகிறது.  
**a**&nbsp;×&nbsp;**b** -ன் அளவு, **a** மற்றும் **b** -திசையன்களை அடுத்துள்ள பக்கங்களாகக் கொண்ட இணைகரத்தின் பரப்பாக அமையும்.  
<math>{\mathbf a} = a_1{\mathbf e}_1 + a_2{\mathbf e}_2 + a_3{\mathbf e}_3,</math>  
<math>{\mathbf b} = b_1{\mathbf e}_1 + b_2{\mathbf e}_2 + b_3{\mathbf e}_3</math> எனில் அவற்றின் குறுக்குப் பெருக்கம்:  
:<math>{\mathbf a}\times{\mathbf b} = (a_2 b_3 - a_3 b_2) {\mathbf e}_1 + (a_3 b_1 - a_1 b_3) {\mathbf e}_2 + (a_1 b_2 - a_2 b_1) {\mathbf e}_3.</math>
# திசையன்

## அடிப்படைப் பண்புகள்

### திசையிலி முப்பெருக்கம்

திசையிலி முப்பெருக்கம் என்பது மூன்று திசையன்களுக்கு, புள்ளிப் பெருக்கம் மற்றும் குறுக்குப் பெருக்கத்தைச் செயல்படுத்துவதாகும். இப்பெருக்கம் பெட்டிப் பெருக்கம், கலப்புப் பெருக்கம் எனவும் அழைக்கப்படுகிறது. **a** , **b**, **c** -ஆகிய மூன்று திசையன்களின் திசையிலிப் பெருக்கத்தின் வரையறை:  
:<math>[\mathbf{a}\ \mathbf{b}\ \mathbf{c}]
=\mathbf{a}\cdot(\mathbf{b}\times\mathbf{c}).</math>  
இப்பெருக்கத்திற்கு மூன்று பயன்பாடுகள் உள்ளன.  
- திசையிலி முப்பெருக்கத்தில் உள்ள மூன்று திசையன்களை ஒரு முனை விளிம்புகளாகக் கொண்ட இணைகரத்திண்மத்தின் கனஅளவாக இம்முப்பெருக்கத்தின் அளவு அமையும்.
- மூன்று திசையன்களும் நேரியல் சார்புடையதாக இருந்தால், இருந்தால் மட்டுமே அவற்றின் திசையிலி முப்பெருக்கம் பூச்சியமாகும். இதனை எளிதாக நிறுவலாம்.
- இம்மூன்று திசையன்களின் திசையிலி முப்பெருக்கம் பூச்சியமாக இருந்தால் அவற்றைக் கொண்டு ஒரு இணைகரத்திண்மத்தை வரையறுக்க முடியாது. அதாவது இம்மூன்றும் ஒரே தளத்தில் அமையும். அப்பொழுது அவை மூன்றும் நேரியல் சார்புடையதாக இருக்கும்.
- **a**, **b** மற்றும் **c** மூன்றும் வலக்கை அமைப்பில் இருந்தால், இருந்தால் மட்டுமே அவற்றின் திசையிலி முப்பெருக்கத்தின் மதிப்பு நேர்மமாக இருக்கும்.
- <math>{\mathbf a} = a_1{\mathbf e}_1 + a_2{\mathbf e}_2 + a_3{\mathbf e}_3</math>  
<math>{\mathbf b} = b_1{\mathbf e}_1 + b_2{\mathbf e}_2 + b_3{\mathbf e}_3</math>  
<math>{\mathbf c} = c_1{\mathbf e}_1 + c_2{\mathbf e}_2 + c_3{\mathbf e}_3</math> எனில்:  
:<math>(\mathbf{a}\ \mathbf{b}\ \mathbf{c})=\\begin{pmatrix}
a_1 & a_2 & a_3 \\
b_1 & b_2 & b_3 \\
c_1 & c_2 & c_3 \\
\end{pmatrix}\.</math>  
- மேலும்
:<math>
[\mathbf{a}\ \mathbf{b}\ \mathbf{c}] = [\mathbf{c}\ \mathbf{a}\ \mathbf{b}] = [\mathbf{b}\ \mathbf{c}\
\mathbf{a}]=
-[\mathbf{a}\ \mathbf{c}\ \mathbf{b}] = -[\mathbf{b}\ \mathbf{a}\ \mathbf{c}] = -[\mathbf{c}\ \mathbf{b}\ \mathbf{a}].</math>
# ஸ்ரீ கிருஷ்ண லீலா

***ஸ்ரீ கிருஷ்ண லீலா*** (*Sri Krishna Leela*) 1934 ஆம் ஆண்டு வெளிவந்த தமிழ்த் திரைப்படமாகும். கல்கத்தா, பயனீர் பிலிம் நிறுவனத்தாரினால் தயாரிக்கப்பட்டு, பி. வி. ராவ் இயக்கத்தில் வெளிவந்த சுமார் 60 பாடல்களைக்கொண்ட இத்திரைப்படத்தில் பி. எஸ். சிவபாக்கியம், சி. வி. வி. பந்துலு, சி. எஸ். ஜெயராமன் உட்படப் பலர் நடித்திருந்தனர்.
# ஸ்ரீ கிருஷ்ண லீலா

## கதைச் சுருக்கம்

தேவர்களும் முனிவர்களும் திருப்பாற்கடலுக்குச் சென்று கம்சனின் கொடுமை தாங்காது விட்டுணுவை பிரார்த்திக்க, விட்டுணு சேஷசயன காட்சியளித்து, தேவகியின் 8-வது புத்திரனாய் அவதரித்துக் கவலை தீர்ப்பதாய் தெரிவித்து மறைகிறார். சில ஆண்டுகளுக்குப்பின் கம்சன் தங்கை தேவகிக்கும் வசுதேவருக்கும் திருமணம் நடக்கிறது. அசரீரியால் தேவகியின் 8-வது புத்திரனால் தனக்கு மரணம் எனக் கேள்வியுற்ற கம்சன் தேவகியை வெட்டச் செல்லுகிறான். பிறக்கும் குழந்தைகளைத் தந்து விடுவதாய் வசுதேவரும் தேவகியும் வாக்களித்ததால் இருவரையும் சிறையிலடைக்கிறான். 7 குழந்தைகளைப் பறிகொடுத்த தேவகியும், வசுதேவரும் விட்டுணுவைப் பிரார்த்திக்க விஷ்ணு தானே 8-வது குழந்தையாய் பிறப்பதாயும், குழந்தை பிறந்ததும் யமுனை கடந்து கோகுலத்தில் விட்டுவிட்டு அங்குள்ள பெண் குழந்தையைக் கொண்டுவரும்படி தெரிவித்து மறைகிறர். 8-வது குழந்தை பிறந்ததும் கோட்டை வாயில்கள் தானே திறந்து கொள்ள, வசுதேவர் குழந்தையோடு கோகுலம் சென்று, பெண் குழந்தையோடு திரும்புகிறார். கம்சன் 8-வது குழந்தை பிறந்தது பற்றிக் கேள்வியுற்றதும் ஓடிவந்து குழந்தையைப் பிடுங்கி பாறையில் மோத அது சக்தியாக மாறி கம்சனின் அழிவைச் சொல்லி மறைகிறது.
கோகுலம், யசோதை, நந்தன், ஆயர் கூட்டம் யாவரும் கிருட்டிணனைப் போற்றி செல்வமாக வளர்க்கின்றனர். கிருஷ்ணன் ஒருநாள் அனைவர் தடுக்கவும் கேளாது காளிங்கன் மடுவில் குதித்து கொடிய காளிங்கனின் கர்வத்தை அடக்கி மேலே வருகிறான். யாவரும் கரைமீது அழுது நிற்க, காளிங்கநர்த்தனம் செய்து காளிங்கனைத் துரத்தி யாவரையும் ஆசீர்வதிக்கிறான்.
# ஸ்ரீ கிருஷ்ண லீலா

## நடிகர்கள்

இத்திரைப்படத்தில் அக்காலத்தில் பிரபலமான தென்னிந்திய நாடக நடிகர்கள் பலர் நடித்திருந்தனர்.  
**நடிக, நடிகையர்**  
| பெயர் | பாத்திரம் | குறிப்பு |  |
| --- | --- | --- | --- |
| பி. எஸ். சிவபாக்கியம் | தேவகி, இடைச்சி | ஓடியன் பிளேட் வண்ணாத்தி பாடல் பாடுகிறார் |  |
| சி. வி. வி. பந்துலு ஐயர் | வசுதேவர் | ஓடியன் பிளேட் கன்னையா கம்பனி |  |
| சி. எஸ். ஜெயராமன் | கிருஷ்ணன் | மதுரை பாலவிநோத சங்க்கீத சபா |  |
| சி. எஸ். ராமண்ணா ஐயர் | மகரந்தன் எனும் இராமன் | இந்தியன் சார்லி டம்பாச்சாரியில் 11 வேடங்களில் நடிப்பு |  |
| எம். எஸ். முத்துகிருஷ்ணன் | ஆர்ப்பாட்ட கம்சன் | மதுரை பாலமோகன ரஞ்சித சங்கீத சபாவின் உபாத்தியாயர் |  |
| கே. எஸ். இராஜாம்பாள் | யசோதை | மதுரை |  |
| டி. என். வாசுதேவ பிள்ளை | இடையர் | ஆரியகான சபா |  |
| டி. பி. மானோஜி ராவ் | இடையர் | - |  |
| ராஜராஜேசுவரி | இடைச்சி | - |  |
| மீனாம்பாள் | இடைச்சி | - |  |
| பொன்னுத்தாய் | இடைச்சி | - | } |
# பவளக்கொடி (1934 திரைப்படம்)

**பவளக்கொடி** (*Pavalakkodi*) 1934 ஆம் ஆண்டு வெளிவந்த தமிழ்த் திரைப்படமாகும். கே. சுப்பிரமணியம் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், எஸ். எஸ். மணி பாகவதர், எஸ். டி. சுப்புலட்சுமி மற்றும் பலர் நடித்திருந்தனர். இதுவே எம். கே. தியாகராஜ பாகவதருக்கும் இயக்குநர் கே. சுப்பிரமணியத்திற்கும் முதல் படமாகும். பாபநாசம் சிவன் இத்திரைப்படத்திற்கு இசையமைத்திருந்தார்.
படத்தில் 55 பாடல்கள் இடம்பெற்றிருந்தன. இத்திரைப்படம் 100 வாரங்கள் தொடர்ந்து ஓடியது.
# பவளக்கொடி (1934 திரைப்படம்)

## பாடல்கள்

**பவளக்கொடி பாடல்கள் சில**  
| பாடல் | பாடியவர்(கள்) | இராகம்/தாளம் | பாத்திரம் | குறிப்பு |  |
| --- | --- | --- | --- | --- | --- |
| *தாளேன் மனஸ்தாபம் தயவே இல்லையா* | எம். கே. தியாகராஜ பாகவதர் | காம்போதி/ஆதி | அர்ச்சுனன் | காந்தி லண்டன் சேர்ந்தார் மெட்டு |  |
| *சத்தியமே நெறியாய்க் கொண்ட* | எம். கே. தியாகராஜ பாகவதர் | விருத்தம் | - | அர்ச்சுனன் சுபத்திரையிடம் விடை கேட்டல் |  |
| *சண்டாள மூர்க்கன் தருதலை மடையன்* | எஸ். டி. சுப்புலட்சுமி | விருத்தம் | அல்லி | - |  |
| *உன்னதமுடைய அண்ணா உரைத்தது வாஸ்தவந்தான்* | எஸ். டி. சுப்புலட்சுமி | விருத்தம் | - | - | } |
# சதி சுலோச்சனா

**சதி சுலோச்சனா** 1934 ஆம் ஆண்டு, செப்டம்பர் 22 இல் வெளிவந்த 12,000 அடி நீளமுடைய புராணத் தமிழ்த் திரைப்படமாகும். பாரத் லக்ஸ்மி பிக்சர்ஸ் நிறுவனத்தினரால் வெளியிடப்பெற்ற இத்திரைப்படத்தில் எம். ஜி. நடராஜ பிள்ளை, டி. என். நடராஜ பிள்ளை, ஏ. ஆர். சரங்கபாணி மற்றும் பலர் நடித்திருந்தனர். மேலும், பாபுலால் சௌகானி தயாரித்த இப்படத்தில், ப. சம்மந்த முதலியார் கதை, திரைக்கதை, வசனம் எழுதி இயக்கியுள்ளார்.
# சகுந்தலா (திரைப்படம்)

**சகுந்தலா** 1934 ஆம் ஆண்டு, ஆகத்து 11 இல் வெளிவந்த 14,000 அடி நீளமுடைய சரித்திரத் தமிழ்த் திரைப்படமாகும். பயோனியர் பிலிம் கம்பனி சார்பில் பி. வி. ராவ் இயக்கத்தில் வெளிவந்த இத்திரைப்படத்தில் மதுரை பாஸ்கரதாஸ் பாடல்கள் படைக்க, பி. எஸ். வேலு நாயர், எம். எஸ். முருகேசன், எல். நாராயணராவ் மற்றும் பலர் நடித்திருந்தனர்.
# சகுந்தலா (திரைப்படம்)

## பாடல்கள்

**சகுந்தலா பாடல்கள்**  
| பாடல் | பாடியவர்(கள்) | குறிப்பு(கள்) |  |
| --- | --- | --- | --- |
| *வேட்டையில் நான்பட்ட பாடு* | எல். நாராயணராவ் | நந்தவனத்திலோர் ஆண்டி மெட்டு |  |
| *சொன்னதெல்லாம் மறந்து தோகையெனைப் பிரிந்து* | பி. எஸ். வேலுநாயர், டி. எஸ். வேலம்மாள் | துசியந்தன், சகுந்தலா தர்க்கம், கிளிக்கண்ணி மெட்டு |  |
| *மாலைக்காலமே மகாவசந்த மாலைக்காலமே* | டி. எஸ். வேலம்மாள் | காட்சி கண் காட்சியே மெட்டு | } |
# சீதா கல்யாணம் (1934 திரைப்படம்)

**சீதா கல்யாணம்** 1934 ஆம் ஆண்டு, பிப்ரவரி 24 இல் வெளிவந்த புராணத் தமிழ்த் திரைப்படமாகும். பிரபாத் டாக்கீசு தயாரிப்பில் பாபுராவ் பண்டர்கர் இயக்கிய இப்படத்தில், எம். எஸ். சுப்பிரமணிய ஐயர் வசனமும், ஏ. என். கல்யாணசுந்தரம் இசையும், பாபனாசம் சிவன் பாடலும் படைத்து வெளிவந்த இத்திரைப்படத்தில், எஸ். ராஜம், ஜி. கே. சேசகிரி மற்றும் பலரும் நடித்தனர்.
# காலவா

**காலவா** 1932-ஆம் ஆண்டு வெளிவந்த (*பம்பாய் - புராணம் - நாடகம்*) முழுமையான முதல் தமிழ் பேசும், தமிழ்த் திரைப்படமாகும். பி. வி. ரெங்காச்சாரி இயக்கத்தில் வெளிவந்த இத்திரைப்படத்தில் வி. எஸ். சுந்தரேச ஐயர், டி. ஆர். முத்துலட்சுமி உள்ளிட்ட பலரும் நடித்துள்ளனர்.
# காளிதாஸ் (1931 திரைப்படம்)

**காளிதாஸ்** (*Kalidas*) 1931 ஆம் ஆண்டு வெளிவந்த தமிழ்த் திரைப்படமாகும். எச். எம். ரெட்டி இயக்கத்தில் வெளிவந்த இத்திரைப்படத்தில் பி. ஜி. வெங்கடேசன், டி. பி. ராஜலட்சுமி உள்ளடங்கலாகப் பலர் நடித்திருந்தனர். இத்திரைப்படம் தமிழில் வெளிவந்த முதலாவது பேசும் படமாகும்.  
இந்தியாவின் முதல் பேசும் படமான ஆலம் ஆரா தயாரித்த அரங்கிலேயே இப்படம் தயாரிக்கப்பட்டது.  
இந்தப் படத்தின் பாடல்கள் மதுரகவி பாஸ்கரதாசால் எழுதி, நாடக மேடைகளில் பாடப்பட்டு வந்தவை. இப்படத்தின் மூலம் முதல் தமிழ்ப் படத்தின் பாடலாசிரியர் எனும் பெயர் பாஸ்கரதாசுக்கு கிடைத்தது *ராட்டினமாம் காந்தி கை பாணமாம்*, *இந்தியர்கள் நம்மவர்க்குள் ஏனோ வீண் சண்டை* போன்ற தேசபத்திப்பாடல்கள் இடம்பெற்றிருந்தன. இப்படத்தின் பாடல்கள் மதுரகவி பாஸ்கர தாஸ் எழுதியுள்ளார்.
# காளிதாஸ் (1931 திரைப்படம்)

## துணுக்குகள்

- காளிதாஸ் படத்தில் கதாநாயகி வித்தியாதிரி (டி. பி. ராஜலட்சுமி) தமிழில் பேசிப் பாடுகின்றார். அவருக்குக் கதாநாயகன் காளிதாசன் (பி. ஜி. வெங்கடேசன்) தெலுங்கில் மறுமொழி உரைக்கிறார். சில துணை நடிகர்கள் இந்தியிலும் பேசியுள்ளார்கள்..
பத்திரிகையில் வெளியான காளிதாஸ் விளம்பரம்]]
- இத்திரைப்படத்தின் முதல் காட்சி சென்னை ‘சினிமா சென்டிரல்’ எனும் திரையரங்கில் 1931, அக்டோபர் 31 இல் திரையிடப்பட்டது.
- அன்றைய சுதேசமித்திரன் நாளிதழில் வெளியான ‘காளிதாஸ்’ பட விளம்பரம் (படம்) இது: ‘தமிழ், தெலுங்கு பாஷையில் தயாரிக்கப்பட்ட முதல் பேசும் படக்காட்சியைக் கேளுங்கள். மிஸ் டி.பி. ராஜலட்சுமி நடிக்கும் ‘காளிதாஸ்’ முழுதும் பேச்சு, பாடல், நடனம் நிறைந்த காட்சி. இம்பீரியல் மூவிடோன் கம்பெனியாரால் தயாரிக்கப்பட்டது. உயர்ந்த கீர்த்தனங்கள், தெளிவான பாடல்கள், கொரத்தி நாட்டியங்கள், பாதி கெஜட் காட்சிகளும் காண்பிக்கப்படும்’.
- இப்படத்தில் குறவன்-குறத்தி ஆட்டமும் இடம்பெற்றுள்ளது.
# சம்பூர்ண ஹரிச்சந்திரா

**சம்பூர்ண அரிச்சந்திரா** 1932ஆம் ஆண்டு சனவரி 1இல் இராசா சந்திரசேகர் மற்றும் சர்வோத்தம் பதாமி ஆகியோரின் இயக்கத்தில் சாகர் மூவிடோன் தயாரிப்பில் வெளிவந்த தமிழ்த் திரைப்படமாகும். டி. சி. வடிவேலு என்பவர் இப்படத்தின் இணை இயக்குநராக இருந்துள்ளார். இத்திரைப்படத்தில் வி. எஸ். சுந்தரேச ஐயர், டி. ஆர். முத்துலட்சுமி உள்ளிட்ட பலரும் நடித்துள்ளனர். இது தமிழில் வெளியான மூன்றவது பேசும் படமாகும். எச். எம். ரெட்டி இயக்கத்தில் இம்பீரியல் மூவிடோனால் தயாரிக்கப்பட்ட முதல் தமிழ் பேசும்படமாக காளிதாஸ் (1931) மற்றும் சாகர் மூவிடோன் தயாரிப்பில் சர்வோத்தம் பாதாமி இயக்கிய *கலவ ரிஷி* இரண்டாவது பேசும் படமாகும்.  
தனது வாழ்வில், சொன்ன சொல் தவறாமை, வாய்மை என்னும் இரண்டு ஒழுக்கங்களையும் இறுக்கமாகக் கடைப்பிடித்து வந்த அரிச்சந்திரன் என்ற சூரியக் குல அரசன் கதையை உள்ளடக்கியது
# கோவலன் (திரைப்படம்)

**கோவலன்** 1933-ஆம் ஆண்டு வெளிவந்த தமிழ்த் திரைப்படமாகும். இம்பீரியல் பிலிம் கம்பனியினரால் தயாரித்து, இராசா சாண்டோ இயக்கி வெளியிடப்பெற்ற இத்திரைப்படத்தில் நரசிம்ம ராவ், லீலா மற்றும் பலர் நடித்திருந்தனர்..
# கோவலன் (திரைப்படம்)

## இவற்றையும் காண்க

- கோவலன் (1934 திரைப்படம்)
# வள்ளி திருமணம்

**வள்ளி திருமணம்** 1933-ஆம் ஆண்டு வெளிவந்த 12,000 அடி நீளமுடைய கல்கத்தா புராணத் தமிழ்த் திரைப்படமாகும். பயோனீர் பிலிம் கம்பெனி சார்பில், பி. வி. ராவ் இயக்கத்தில் வெளிவந்த இத்திரைப்படத்தில் சி. எம். துரைசாமி, டி. வி. சுந்தரம், டி. பி. ராஜலட்சுமி மற்றும் பலரும் நடித்துள்ள இப்படத்தில் மதுரகவி பாஸ்கர தாஸ் பாடல்கள் படைத்துள்ளார்.
# பாமா விஜயம் (1934 திரைப்படம்)

இத் திரைப்படத்தை ஏ. என். மருதாச்சலம் செட்டியார் 'செல்லம் டாக்கீஸ்' பெயரில் தயாரித்தார். "செல்லம்" என்பது செட்டியாரின் செல்லப் பெயராகும். இப் படத்தின் முடிவில், இதில் நடித்த அனைவரும் சேர்ந்து பாடிய ஜன கண மன பாடல் காட்சி காண்பிக்கப்பட்டது. இது குறித்து திரைப்பட வரலாற்றாளர் ராண்டார் கை, முதன்முறையாக, இந்திய நாட்டுப்பண் ஐ திரையில் காட்சிப்படுத்திய முதல் படம் என்று குறிப்பிட்டுள்ளார். மேலும் இது திரைப்படத்தை பார்க்க வரும் ரசிகர்களின் தேசிய உணர்வை தூண்டுவதாக உள்ளது எனவும் குறிப்பிடப்பட்டுள்ளது.
# பாமா விஜயம் (1934 திரைப்படம்)

## பாடல்கள்

கே. தியாகராஜ தேசிகர் இப்படத்திற்கு இசை அமைத்திருந்தார். 59 பாடல்கள் உள்ள இத் திரைப்படத்தில், 10 பாடல்களை பாலசுப்பிரமணியம் பாடியிருந்தார். பாலசுப்பிரமணியத்தின் முதல் பாடல் "பாலகனகமையா" எனத் தொடங்கும் தியாகராஜர் ''கீர்த்தனை" ஆகும். இது அடாணா இராகத்தில் அமைந்துள்ளது. "கோடி நாதுலு" எனத் தொடங்கும் தோடி இராகப் பாடலை பாலசுப்பிரமணியம் மற்றும் எம். ஆர். கிருஷ்ணமூர்த்தி இணைந்து பாடியுள்ளனர்.
# பாமா விஜயம் (1934 திரைப்படம்)

## வரவேற்பு

இத் திரைப்படம், 50,000 ரூபாய் செலவில் தயாரிக்கப்பட்டு ஒரு மில்லியன் ரூபாய்களை வருவாயாகப் பெற்றது என ராண்டர் கை குறிப்பிட்டுள்ளார்.
# சக்குபாய் (திரைப்படம்)

**சக்குபாய்** 1934-ஆம் ஆண்டு, மார்ச்சு 24இல் வெளிவந்த புராணத் தமிழ்த் திரைப்படமாகும். பருவ பிக்சர்ஸ் நிறுவனத்தினர் வெளியிட்ட இத்திரைப்படத்தில், பாடல், மற்றும் வசனம் டி. சி. வடிவேலு நாயக்கர் எழுதியுள்ளார். இப்படத்தில், மதுரை ஆசாரி, கே. ஆர். சாரதாம்மாள் மற்றும் பலர் நடித்திருந்தனர்.
# நிரலகம்

மென்பொருள் ஒன்றினை உருவாக்குவதற்கு பயன்படுத்தப்படும் துணைநிரல்களினது சேகரம் (தொகுப்பு) **நிரலகம் (Library)** எனப்படுகிறது. நிரலகங்கள் பெரும்பாலும் துணை ஆணைத்தொடர்களையும் தரவுகளையும் தம்மகத்தே கொண்டிருக்கும். இவை தனித்தியங்கும் மென்பொருள் ஒன்றிற்கு தேவைப்படும் சேவைகளை வழங்கும்.
# நிரலகம்

## பெயரிடல்

வெவ்வேறு இயக்குதளங்கள், தத்தமக்கென தனித்தனியான நிரலகப் பெயரிடல் மரபினை கடைப்பிடிக்கின்றன. இப்பெயரிடலைக்கொண்டு இயக்குதளங்களில் உள்ள நிரலகங்களை பிரித்தறியலாம்.
# நிரலகம்

## பெயரிடல்

### குனூ/லினக்ஸ் (Linux), சொலாரிஸ் (Solaris), யுனிக்ஸ் குடும்பம் மற்றும் பீ எஸ் டீ (BSD)

libfoo.a, libfoo.so போன்ற கோப்புக்கள் /lib, /usr/lib அல்லது /usr/local/lib/ ஆகிய அடைவுகளுள் வைத்திருக்கப்பட்டிருக்கும்.  
கோப்புப்பெயர்கள் எப்போதும் lib என ஆரம்பிக்கும். கோப்புப்பெயரின் பின்னொட்டாக, a (.களஞ்சியங்கள், நிலையான நிரலகங்களுக்கு) அல்லது, .so (பகிரப்பட்டவை, இயங்குமுறையாக தொடுக்கப்பட்ட நிரலகங்களுக்கு) ஆகியவை அமையும். பெயர் பின்னொட்டுக்கு மேலதிகமாக இடைமுகப்பு எண் இடப்படக்கூடும்.
எடுத்துக்காட்டாக, libfoo.so.2 என்று பெயரிடப்பட்ட நிரலகமானது libfoo எனும் இயங்குமுறையாக தொடுக்கப்பட்ட நிரலகத்தின் இரண்டாவது பெரும் இடைமுகப்பு மாற்றமாகும்.
.la என்ற கோப்புப்பெயர் பின்னொட்டுடன் காணப்படும் நிரலகங்கள் libtool களஞ்சியங்களாகும்.
# தேவகன்யா

**தேவகன்யா** 1943 ஆம் ஆண்டு வெளிவந்த தமிழ்த் திரைப்படம் ஆகும். ஆர். பத்மநாபனின் இயக்கத்தில் வெளிவந்த இத்திரைப்படம் பல மாயாஜாலக் காட்சிகளைக் கொண்டது. ஹொன்னப்ப பாகவதர், யூ. ஆர். ஜீவரத்தினம், வி. என். ஜானகி, டி. ஆர். ராமச்சந்திரன் மற்றும் பலர் நடித்திருந்தனர். அடையாறு பிரக்ஜோதி ஸ்டூடியோவில் சென்னை பத்மா பிக்சர்சாரினால் தயாரிக்கப்பட்டது.
# தேவகன்யா

## கதை

சூரவர்மராஜனின் (*ஈ. ஆர். சகாதேவன்*) புதல்வி சித்திரலேகா (*வி. என். ஜானகி*) பல கலைகளில் தேர்ச்சி பெற்றவள். சங்கீத சாகித்யத்திலும் தேர்ச்சி பெறவேண்டி, தன் குரு மந்திரஞானியின் (*ஜோக்கர் ராமுடு*) புதல்வன் உமாபதியைக் (*சி. ஹொன்னப்ப பாகவதர்*) குருவாக நியமித்து இருவரும் சந்திக்க முடியாதபடி ஒரு திரையைக் கட்டி பாடம் கற்பிக்க ஏற்பாடு செய்கிறான். அரசன், சித்ரலேகைக்கு மந்திரிகுமாரன் துற்புத்தியை மணம் முடிக்க நிச்சயிக்கிறான். மந்திரஞானியும் தன் பிள்ளை உமாபதிக்கு நிமித்தகர் (*சக்ரபாணி ஐயங்கார்*) பெண் சுந்தரியை (*டி. எஸ். ஜெயா*) மணம் செய்ய நிச்சயிக்கிறார். உமாபதியும் சித்ரலேகையும் இரகசியமாய் காதல் கொண்டு ஒருவரும் அறியாமல் ஓடிவிடுகிறார்கள். அரசன் பெருந்துக்கம் கொள்கிறான். மந்திரஞானி, உமாபதிமேல் கோபங்கொண்டு சுந்தரியை முட்டாள் ரங்கனுக்கு (*டி. ஆர். ராமச்சந்திரன்*) மணம் செய்து வைக்கிறார்.  
ஓடிப்போன உமாபதி, சித்ரலேகா பசியைத் தீர்க்கும் பொருட்டு காட்டில் பழங்கள் சேகரிக்கச் செல்ல, அக்காட்டில் ஒரு மரத்தில் ஒரே ஒரு பழம் இருப்பதைக் கண்டு அதைப் பறிக்க மரத்தில் ஏறுகிறான். அப்போது அங்கு வரும் ரத்னமாலா (*யூ. ஆர். ஜீவரத்தினம்*) என்ற சப்தகன்னி தனது நைவேத்தியத்திற்குப் பழம் பறிக்க அக்காட்டிற்கு வருகிறாள். உமாபதியிடம் இருந்து அப்பழத்தைப் பறித்துச் சென்று பூசை செய்துவிட்டு மீண்டும் பூலோகம் திரும்பி அந்தப் பழத்தை உமாபதியிடம் கொடுத்துச் சாப்பிடச் செய்ய, அப் பழத்தின் மகிமையால் உமாபதி சித்ரலேகையை மறந்து ரத்னமாலாவிடம் காதல் கொள்ளுகிறான். ரத்னமாலாவும் தன் சக்தியால் ஒரு நகரத்தை ஏற்படுத்தி, உமாபதியை அரசனாக்கி வாழ்ந்து வருகிறாள்.  
சித்ரலேகா உமாபதியைக் காணாமல் காட்டிலிருக்கும் காளி கோவிலை அடைகிறாள். அப்போது அங்கு வரும் ஒரு கழைக்கூத்தாடி (*எம். ஆர். சாமிநாதன்*) 12 ஆண்டுகளுக்கு முன் ஒரு விழாவில் காணாமற்போன தன் மகள் கும்பாயி தான் சித்திரலேகா என நம்பி, அவளைத் தன்னுடன் அழைத்துச் சென்று, தனது தொழிலைக் கற்றுத் தருகிறான். அரசன் சூரவர்மன் தன் மகள் திரும்பி வராததைக் கண்டு, ஏங்கி ராஜ்யபாரத்தை வெறுத்து காட்டில் தவம் செய்யச் செல்கிறான்.  
கழைக்கூத்தாடி தேவிபுரத்தில் கூத்து நடத்துகிறான். மந்திரிகுமாரன் சித்ரலேகாவைக் அவள் பெயரைச் சொல்லி அழைக்க அவள் பயந்து கழைக்கூத்து ஆடிக்கொண்டிருந்த கழியிலிருந்து கீழே விழுந்து இறக்கிறாள். கூத்தாடிக்கும் மந்திரிகுமாரனுக்கும் சண்டை உண்டாக, கூடியிருக்கும் மக்கள் கோபங் கொண்டு மந்திரிகுமாரனை அடிக்க ஆரவாரம் செய்ய, அவ்வூர் அரசனின் சிப்பாய்கள் மந்திரி குமாரனையும், கூத்தாடியையும் பிணத்துடன் அரசன் முன் கொண்டு போகிறார்கள். அரசன் உமாபதி சித்ரலேகாவின் உடலைக் கண்டவுடனே பழைய ஞாபகங்கள் நினைவுக்கு வர, தன்னை நொந்து, தேவகன்னிகையை வெறுத்து தன் உயிரை நீக்கிக்கொள்ள யத்தனிக்கிறான். சூரவர்மனும், மந்திரஞானியும் சித்ரலேகா இறந்ததை அறிந்து, வருந்தி தேவிபுரம் அடைகிறார்கள். ரத்னமாலா உமாபதியின் துக்கத்தை அறிந்து சித்ரலேகாவை உயிர்ப்பித்து, அரசன், மந்திரஞானி முதலியோர்களுக்கு தேவரகசியத்தின் மகிமையை அறிவித்து தேவலோகம் செல்கிறாள்.
# தேவகன்யா

## நடிக, நடிகையர்

நடிக, நடிகையரின் பட்டியல் 1943 பாட்டுப் புத்தகத்தில் இருந்து எடுக்கப்பட்டது.
# தேவகன்யா

## நடிக, நடிகையர்

### நடிகர்கள்

**தேவகன்யா திரைப்பட நடிகர்கள்**  
| நடிகர் | பாத்திரம் |  |
| --- | --- | --- |
| சி. ஹொன்னப்ப பாகவதர் | உமாபதி |  |
| டி. ஆர். இராமச்சந்திரன் | ரங்கன் |  |
| எம். ஆர். சாமிநாதன் | கழைக்கூத்தாடி |  |
| எம். எஸ். முருகேசன் | இயமன் |  |
| டி. வி. சேதுராமன் | சித்திரகுப்தன் |  |
| ஈ. ஆர். சகாதேவன் | சூரவர்மன் |  |
| ஜோக்கர் ராமுடு | மந்திரஞானி |  |
| வி. பி. எஸ். மணி | நீதிவர்மன் |  |
| எம். ஏ. கணபதிபட் | மகா விட்டுணு |  |
| கே. பி. ஜெயராமன் | கொட்டாப்புளி |  |
| எஸ். ஏ. பத்மநாபன் | பரமசிவன் |  |
| பி. பி. ஸ்ரீநிவாசன் | கோபு |  |
| சக்ரபாணி ஐயங்கார் | நிமித்தகர் | } |
துணை நடிகர்கள்: லூஸ் ஆறுமுகம், வைத்தியநாதசர்மா.
# தேவகன்யா

## நடிக, நடிகையர்

### நடிகைகள்

**தேவகன்யா திரைப்பட நடிகைகள்**  
| நடிகை | பாத்திரம் |  |
| --- | --- | --- |
| யூ. ஆர். ஜீவரத்தினம் | ரத்னமாலா |  |
| வி. என். ஜானகி | சித்திரலேகா |  |
| டி. எஸ். ஜெயா | சுந்தரி |  |
| கல்யாணி | குருபத்தினி |  |
| கே. எஸ். அங்கமுத்து | கழைக்கூத்தாடினி | } |
துணை நடிகைகள்: ராஜபாலா, காந்தா, சுலோசனா, ராஜம், சாந்தா, பத்மா
# தேவகன்யா

## தயாரிப்பு

தேவகன்யா திரைப்படம் பத்மா பிக்சர்சு சார்பில் ஆர். பத்மநாபன் தயாரித்து இயக்கியிருந்தார். அடையாறு பிரக்ஜோதி கலையகத்தில் தயாரிக்கப்பட்டது. இக்கலையகம் இரண்டாம் உலகப் போரின் பின்னர் மூடப்பட்டது. ஆர். பத்மநாபனே சுந்தர பாகவதரின் உதவியுடன் திரைக்கதை, வசனத்தை எழுதியிருந்தார். டி. மார்க்கோனி ஒளிப்பதிவாளராகப் பணியாற்றினார். இவர் இத்தாலியைப் பிறப்பிடமாகக் கொண்டவர். பத்மநாபனின் திரைப்படங்கள் அனைத்துக்கும் இவரே ஒளிப்பதிவைக் கவனித்தார். இவர் கோர்க்குழம்பை விரும்பி உண்டதால் நண்பர்களால் *போர்க்குழம்பு* மார்க்கோனி என அழைக்கப்பட்டார். நடிகர் ஜெயராமன் இத்திரைப்படத்தில் நடித்ததன் பின்ன்னரே *கொட்டாப்புளி* ஜெயராமன் என அழைக்கப்பட்டார்.
# தேவகன்யா

## இப்படத்தில் இடம்பெற்ற பாடல்கள்

எஸ். ஜி. செல்லப்பா ஐயர் இயற்றிய பாடல்களுக்கு பலவான்குடி வி. சாமா ஐயர் இசையமைத்திருந்தார்.
**தேவகன்யா திரைப்படப் பாடல்கள்**  
| எண். | பாடல் | பாடியவர் | இராகம் | தாளம் | நீளம் (நி:செசெ) |
| --- | --- | --- | --- | --- | --- |
| 1 | *சங்கீதமே சர்வஜீவநாத* | ஹொன்னப்ப பாகவதர் | வாசஸ்பதி | ஆதி | 02:57 |
| 2 | *எல்லோரும் உணவு கொள்ளீரே* | வி. என். ஜானகி, தோழி | சுத்தசாவேரி | ஆதி |  |
| 3 | *வசந்த காலமிது நலமே* | வி. என். ஜானகி | கமாஸ் | ரூபகம் |  |
| 4 | *இன்று உனது எழில் காணக் கிடைத்தது* | வி. என். ஜானகி | காம்போதி | ஆதி |  |
| 5 | *பஜரே கோபாலம் மானச* | குரு | பௌனி | ஆதி |  |
| 6 | *நலுங்கிட வாடி பெண்ணே* | டி. ஆர். இராமச்சந்திரன் | நலுங்குப் பாட்டு | - |  |
| 7 | *ஆகா இதே ஆனந்தம்* | யூ. ஆர். ஜீவரத்தினம் | இந்தோளம் | ஆதி | 02:37 |
| 8 | *பங்கஜ நேத்ரா பரம பவித்ரா* | யூ. ஆர். ஜீவரத்தினம் | நாயகி | மிச்ர ஏகம் |  |
| 9 | *உலகினை யார் வகுத்தாரே முதலில்* | ஹொன்னப்ப பாகவதர் | செஞ்சுருட்டி, கானடா, செஞ்சுருட்டி | ஆதி | 03:11 |
| 10 | *என் மனம் கொள்ளை கொண்டாய் நீயே* | ஹொன்னப்ப பாகவதர் | ஆபோகி | ஆதி | 02:54 |
| 11 | *ஸ்ரீதரன் அருள் காதலன் நீ* | ஹொன்னப்ப பாகவதர், யூ. ஆர். ஜீவரத்தினம் | - | - |  |
| 12 | *எனதருமை சிங்காரா வா வா* | யூ. ஆர். ஜீவரத்தினம் | யமுனாகல்யாணி | திச்ரலகு |  |
| 13 | *வேரிலே வெடித்த கனியே* | டி. ஆர். இராமச்சந்திரன், டி. எஸ். ஜெயா | - | - |  |
| 14 | *மாசிலாமணியே மதனரதியே* | ஹொன்னப்ப பாகவதர் | குந்தலவராளி | ஆதி |  |
| 15 | *யாரடா புதிய எமன்* | எம். எஸ். முருகேசன் | அடாணா | ஆதி |  |
| 16 | *புவன மாதி அண்ட சராசரம் நடுங்க* | டி. ஆர். இராமச்சந்திரன் | மோகனம் | ஆதி |  |
| 17 | *தாயுந் தந்தையும் நீயே* | ஹொன்னப்ப பாகவதர் | விருத்தம் | - | } |
# தேவகன்யா

## வரவேற்பு

சிறந்த திரைக்கதைக்காகவும், ஹொன்னப்ப பாகவதர், ஜானகி, ஜீவரத்தினம் ஆகியோரின் சிறந்த நடிப்பிற்காகவும், இத்திரைப்படம் பெரும் வரவேற்பைப் பெற்றது.
# சுமாத்திரா

**சுமாத்திரா** அல்லது **சுமத்திரா** (ஆங்கிலம்: *Sumatra* இந்தோனேசியம்: *Sumatera*) என்பது இந்தோனேசியா, சுந்தா தீவுகளில் ஒன்றாகும். உலகின் ஆறாவது பெரிய தீவான சுமாத்திரா தீவின் பரப்பளவு 482,286 சதுர கிலோ மீட்டர்கள் ஆகும். 2023-ஆம் ஆண்டு மதிப்பீட்டின் படி சுமாத்திரா தீவில் 60 மில்லியன் மக்கள் வசித்தனர். இந்தத் தீவின் மிகப்பெரிய நகரம் மேடான் ஆகும். இதன் மக்கள்தொகை 3,418,645.  
வெளிநாட்டவர் கிமு 500-இல் சுமாத்திராவிற்கு வந்ததாகக் கருதப்படுகிறது; மற்றும் பல பெரிய இராச்சியங்கள் அங்கு உருவாகி உள்ளன. சீன பௌத்த துறவியான யிஜிங், தம் வாழ்நாளில் நான்கு வருடங்களைப் பலெம்பாங்கில் கழித்து சமசுகிருத மொழியைக் கற்றார். இத்தாலிய ஆய்வாளர் மார்கோ போலோவும் 1292-இல் சுமாத்திராவிற்கு வருகை புரிந்தார்.
# சுமாத்திரா

## அமைவு

சுமாத்திராவின் வடமேற்கு, மேற்கு மற்றும் தென்மேற்கு கடற்கரைகளில் இந்தியப் பெருங்கடல் எல்லையாக உள்ளது. மேற்குக் கடற்கரையில் சிமியூலூ (Simeulue), நியாஸ் தீவு, மெந்தாவாய் தீவுகள், எங்கானோ தீவு, இரியாவு தீவுகள், கரகோத்தாவா தீவுக்கூட்டம், பாங்கா பெலித்தோங் தீவுகள் உள்ளன.  
வடகிழக்கில், மலாக்கா நீரிணை இந்தத் தீவை மலாய் தீபகற்பத்திலிருந்து பிரிக்கிறது. தென்கிழக்கில், குறுகிய சுந்தா நீரிணை, சுமாத்திராவை ஜாவாவிலிருந்து பிரிக்கிறது. சுமாத்திராவின் வடக்கு முனை அந்தமான் தீவுகளுக்கு அருகில் உள்ளது.
# சுமாத்திரா

## அமைவு

### சதுப்புநிலக் காடுகள்

தென்கிழக்கு கடற்கரையில் பாங்கா பெலித்தோங் தீவுகள், கரிமாத்தா நீரிணை மற்றும் ஜாவா கடல் ஆகியவை உள்ளன. பல எரிமலைகளைக் கொண்ட பாரிசான் மலைகள் தீவின் முதுகெலும்பாக அமைகின்றன. வடகிழக்கு பகுதியில் சதுப்பு நிலங்கள், சதுப்புநிலக் காடுகள் மற்றும் பல ஆறுகளின் அமைப்புகளுடன் கூடிய பெரிய சமவெளிகள் மற்றும் தாழ்நிலங்கள் உள்ளன.  
பூமத்திய ரேகையானது, மேற்கு சுமாத்திரா மற்றும் இரியாவு மாநிலங்களில் அதன் மையத்தில் தீவைக் கடக்கிறது. தீவின் காலநிலை என்பது வெப்பமண்டல, வெப்பம் மற்றும் ஈரப்பதமானது. ஒரு காலத்தில் பசுமையான வெப்பமண்டல மழைக்காடுகள் தீவின் நிலப்பரப்பில் மிகுதியாய் ஆதிக்கம் செலுத்தின.
# சுமாத்திரா

## அமைவு

### உயிரினங்களின் நிலைப்பாடு

சுமாத்திரா பரந்த அளவிலான தாவர மற்றும் விலங்கு இனங்களைக் கொண்டுள்ளது. ஆனாலும், கடந்த 35 ஆண்டுகளில் அதன் வெப்பமண்டல மழைக்காடுகளில் கிட்டத்தட்ட 50 விழுக்காட்டு வளங்களை இழந்துள்ளதாகவும் அறியப்படுகிறது.  
சுமாத்திரா நிலக் காகம் *(Sumatran ground cuckoo)*, சுமாத்திரா புலி, சுமாத்திரா யானை, சுமாத்திரா காண்டாமிருகம் மற்றும் சுமாத்திரா ஓராங் ஊத்தான் போன்ற பல இனங்கள் இப்போது ஆபத்தான நிலையில் உள்ளன.
# சுமாத்திரா

## அமைவு

### காடழிப்புகள்

2013-ஆம் ஆண்டு, சுமாத்திரா தீவில் நடைபெற்ற காடழிப்புகள், அண்டை நாடுகளில் கடுமையான பருவகால புகை மூட்டங்களை ஏற்படுத்தின. 2013 தென்கிழக்கு ஆசிய புகைமாசு *(2013 Southeast Asian haze)* என்று சொல்லப்படும் அந்த புகை மாசு, இந்தோனேசியாவிற்கும் மற்றும் பாதிக்கப்பட்ட நாடுகளான மலேசியா, சிங்கப்பூர் நாடுகளுக்கும் இடையே கணிசமான அளவிற்குப் பதட்டங்களை ஏற்படுத்தியது.  
சுமாத்திரா மற்றும் இந்தோனேசியாவின் பிற பகுதிகளில் பரவலாக நடைபெறும் காடழிப்புகள் மற்றும் பிற சுற்றுச்சூழல் அழிவுகள்; ஒரு வகையான இய்றகைக் கொலை *(ecocide)* என கல்வியாளர்கள் பலர் கருத்து தெரிவித்துள்ளனர்.
# சி. சிவலிங்கராசா

யாழ் பல்கலைக்கழகத்து தமிழ்த்துறை பேராசிரியர் சி. சிவலிங்கராசா (பி:கரவெட்டி, யாழ்ப்பாணம்), பல ஆய்வு நூல்களை எழுதி உள்ளார். இவர் பண்டிதர் கே. வீரகத்தி, பேராசிரியர்கள் சு. வித்தியானந்தன், க. கைலாசபதி, கா. சிவத்தம்பி, அ. சண்முகதாஸ் ஆகியோரிடம் பயின்றவர். ஈழத்து நாட்டார் வழக்குகள், மற்றும் கல்விப் பாரம்பரியங்கள் தொடர்பான வேர்களைத் தேடும் ஆய்வாளர்கள் வரிசையில் தனித்துவம் பெற்று நிற்பவர். 2005ஆம் ஆண்டிற்கான சம்பந்தர்விருது இவருக்கு வழங்கப்பட்டது.
# சி. சிவலிங்கராசா

## எழுதிய நூல்கள்

- பத்தொன்பதாம் நூற்றாண்டில் யாழ்ப்பாணத்துத் தமிழ்க்கல்வி - ஆசிரியர் எஸ். சிவலிங்கராஜா, சரஸ்வதி சிவலிங்கராஜா
- ஈழத்துத் தமிழ் உரைமரபு - எஸ். சிவலிங்கராஜா
- யாழ்ப்பாணத்து வாழ்வியல் கோலங்கள்
- வடமராட்சியின் கல்விப் பாரம்பரியமும் இலக்கிய வளமும்
- வித்துவ சிரோமணி கணேசையரின் வாழ்வும் பணியும்
- யாழ்ப்பாணத்து தமிழ் உரை மரபு”, “19 ம் நூற்றாண்டில் யாழ்ப்பாணத்துத் தமிழ் கல்வி
# படிமம்:Indefinite Divisibility.jpg

en:Image:Indefinite Divisibility.jpg
*Indefinite Divisibility* by Yves Tanguy, 1942.
# படிமம்:Indefinite Divisibility.jpg

## Source

- WebMuseum, Paris
# படிமம்:Indefinite Divisibility.jpg

## Source

### Fair use in Yves Tanguy

Though this image is subject to copyright, its use is covered by the U.S. fair use laws because
1. It illustrates an educational article about the artist who created the painting that is represented in this image.
1. It is a low resolution image.
1. Its inclusion in the article adds significantly to the article because it is one of the most famous works by the artist who is the main subject of the article.
1. It is not replaceable with an uncopyrighted or freely copyrighted image of comparable educational value.
# படிமம்:Indefinite Divisibility.jpg

## Source

### Fair use in Surrealism

Though this image is subject to copyright, its use is covered by the U.S. fair use laws because
1. It illustrates an educational article about the surrealist art movement, to which the artist who created this painting has made a significant contribution.
1. It is a low resolution image.
1. It is not replaceable with an uncopyrighted or freely copyrighted image of comparable educational value.
# சுமைதாங்கி

**சுமைதாங்கி** என்பது, சுமைகளைச் சுமந்து செல்வோர் அதனைப் பிறர் துணையின்றிச் எளிதாக இறக்கி வைப்பதற்காகக் கட்டப்பட்ட ஓர் அமைப்பு ஆகும். சுமைதாங்கி பொதுவாகப் பாதை ஓரங்களில் அமைக்கப்படுகின்றது.
# சுமைதாங்கி

## சுமைதாங்கியின் தேவை

பல வகை உந்துக்களும், ஈருருளிகளும், இன்னும் பல்வேறு வகையான தன்னியக்க வண்டிகளும் அறிமுகப்படுத்தப்படுமுன், பெரும்பாலான மக்கள் பொருட்களைத் தலைச் சுமையாகவே இடத்துக்கிடம் எடுத்துச் செல்ல வேண்டியிருந்தது. உற்பத்திப் பொருட்களைத் தொலைவிலுள்ள சந்தைகளுக்கு எடுத்துச் செல்வோரும், சந்தைகளில் வாங்கிய பொருட்களை வீடுகளுக்கு எடுத்துச் செல்வோரும் எனப் பல வகையானோர் நெடுந்தூரம் சுமைகளைச் சுமந்து செல்ல வேண்டிய நிலை இருந்தது. தொலைதூரப் பயணம், யாத்திரை செல்பவர்களும், வேண்டிய பொருட்களைக் கால்நடையாகவே சுமந்து செல்வதுண்டு. சிறிது இளைப்பாறுவதற்காகச் சுமைகளை இறக்கி வைக்கவும் பின்னர் திரும்பவும் தூக்கவும் பிறர் துணை தேவைப்படும். இத் துணை எல்லா நேரங்களிலும் கிடைக்கும் என்பதில்லை. இவ்வாறான பிரச்சனையின்றித் தனியாகவே சுமைகளை இறக்கவும், திரும்ப அதிக எத்தனம் இன்றித் தூக்கியேற்றவும் வசதியாக உயரமான மேடை போல் அமைக்கப்படும் அமைப்பே சுமைதாங்கியாகும்.
# சுமைதாங்கி

## அமைப்பு

சுமைதாங்கி, ஏறத்தாழ நாலரை அடி (1.2 மீட்டர்) உயரமும், ஒன்றரை தொடக்கம் 2 அடிவரை தடிப்புக் கொண்டதுமான ஒரு சிறிய சுவர் போன்ற கட்டுமானம் ஆகும். இதன் மேற்பகுதி ஒரே மட்டமாக இல்லாமல், இரண்டு அல்லது மூன்று வெவ்வேறு மட்டங்களில் அமைந்திருக்கும். சுமைகளைச் சுமப்பவர்கள் தலையில், அல்லது தோள்களில் சுமப்பார்கள். அதனால் இறக்கி வைப்பதற்குரிய மேடை, தலை உயரத்துக்கும், தோள் உயரத்துக்கும் வெவ்வேறாக இருக்க வேண்டும் என்பதற்காகவே இந்த ஏற்பாடு.
# சுமைதாங்கி

## அமைவிடம்

சுமைதாங்கிகள், பாதைகளுக்கு அண்மையில் அமைக்கப்படுகின்றன எனினும், பொதுவாக, இளைப்பாறுவதற்கான இடங்களில் வேறு வசதிகளுடன் சேர்த்தும் இவை அமைக்கப்பட்டன. சத்திரங்கள், வழிப்போக்கர்கள் நீர் அருந்துவதற்காகவும், கைகால் கழுவிக் கொள்வதற்காகவும் அமைக்கப்பட்ட குளங்கள், கிணறுகள், ஆடு, மாடுகளுக்கு நீர் வைப்பதற்காக அமைக்கப்பட்ட தொட்டிகள், நிழல் தரும் மரங்கள், சிறிய கோயில்கள் ஆகியவற்றுடன் ஒரு கூறாகச் சுமைதாங்கியும் அமைவதுண்டு.
# சுமைதாங்கி

## அறச் செயல்

தற்காலத்தில், சுமைதாங்கிகள் பெரும்பாலான பகுதிகளில் மறக்கப்பட்ட ஒரு காலகட்டத்தின் எச்சங்களாகவே இருக்கின்றன. வசதிகள் நிறைந்த இன்றைய காலகட்டத்தில், சுமைதாங்கிகள் தேவையற்றவை ஆகிவிட்டன. எனினும் சில பத்தாண்டுகளுக்கு முன்புவரை இவற்றுக்கான தேவை இருந்தது. இதனால், முக்கியமான இடங்களில் சுமைதாங்கிகளை அமைப்பது அறச் செயலாகக் கருதப்பட்டது.  
சுமைதாங்கிகளை அமைப்பதில் உள்ள குறியீட்டு அம்சமும் குறிப்பிடத் தக்கது. கருக்கொண்ட பெண்ணொருத்தி குழந்தை பெற்றுக்கொள்ளாமல் இறந்துவிட்டால் அவளுக்காகப் பொது இடங்களில் சுமைதாங்கி அமைப்பது வழக்கமாக இருந்தது. இது *சுமைதாங்கிபோடுதல்* எனப்பட்டது. பிறரது சுமைத் துன்பத்தைப் போக்குவதன் மூலம் அவளுக்கு வயிற்றுச் சுமையாலான துன்பம் இதனால் நீங்கும் என்பது நம்பிக்கை.
# நளாயினி (திரைப்படம்)

**நளாயினி** 1936 ஆம் ஆண்டு வெளிவந்த தமிழ்த் திரைப்படமாகும். திருப்பூர் ஓரியண்டல் சவுண்ட் பிக்சர்சு நிறுவனம் சார்பில் வசந்தராவ், ஏ. பெயின்டர் ஆகியோர் இயக்கத்தில் வெளிவந்த இத்திரைப்படத்தில், வித்துவான் சி. எஸ். செல்வரத்தினம் பிள்ளை, பி. எஸ். கோவிந்தராஜு, சி. என். நீலாவதி மற்றும் பலர் நடித்திருந்தனர்.
# ஸ்ரீநிவாச கல்யாணம்

**ஸ்ரீநிவாச கல்யாணம்** 1934 ஆம் ஆண்டு வெளிவந்த தமிழ்ப் புராணத் திரைப்படமாகும். ஸ்ரீநிவாசா சினிடோன் பதாமையின் கீழ் ஏ. நாராயணன் தயாரித்த இத்திரைப்படத்தில் பி. எஸ். ஸ்ரீநிவாச ராவ், செருகளத்தூர் சாமா, ஆர். பி. லட்சுமிதேவி மற்றும் பலரும் நடித்திருந்தனர்.
# ஸ்ரீநிவாச கல்யாணம்

## கதைச் சுருக்கம்

திருமலையில் உள்ள திருவேங்கடவன் இளவரசியான பத்மாவதியை காதலித்து கரம் பிடித்த கதையை விளக்குவது இதன் கதையாகும்.
# ஸ்ரீநிவாச கல்யாணம்

## நடிகர்கள்

பி. எஸ். ஸ்ரீநிவாச ராவ்  
ஆர். பி. லட்சுமிதேவி லட்சுமியாக  
பி. எஸ். கமலவேணி  
செருகளத்தூர் சாமா  
எம். டி. பார்த்தசாரதி  
கே. எஸ். அங்கமுத்து
# ஸ்ரீநிவாச கல்யாணம்

## தயாரிப்பு குழு

**தயாரிப்பாளர்**: ஏ. நாராயணன்  
**வசனம், பாடல்கள்:** இராமாநுஜ ஐயங்கார்  
**இசை:** சி. ஆர். எஸ். மூர்த்தி  
**ஒளிப்பதிவு:** ஆர். பிரகாஷ்  
**ஒலிப்பதிவு:** மீனா நாராயணன் *(முதலாவது பெண் ஒலிப்பதிவாளர்)*  
**கலை:** சி. எஸ். இராணி
# ஸ்ரீநிவாச கல்யாணம்

## துணுக்குகள்

- சென்னையில் படப்பிடிப்பு நடத்தப்பெற்ற முதலாவது தமிழ்த் திரைப்படமாகும்.
# திரௌபதி வஸ்திராபகரணம்

**திரௌபதி வஸ்திராபகரணம்** (*Draupadi Vastrapaharanam*) 1934 ஆம் ஆண்டு வெளிவந்த தமிழ்த் திரைப்படமாகும். சேலம் ஏஞ்சல் பிலிம்சு நிறுவனத்தினரின் தயாரிப்பில் வெளிவந்த இத்திரைப்படத்தில் வி. ஏ. செல்லப்பா, டி. பி. ராஜலட்சுமி, செருகளத்தூர் சாமா மற்றும் பலரும் நடித்திருந்தனர்.
# திரௌபதி வஸ்திராபகரணம்

## நடிகர்கள்

- டி. பி. ராஜலட்சுமி (திரௌபதி)
- வி. ஏ. செல்லப்பா ஐயர் (துரியோதனன்)
- எம். டி. பார்த்தசாரதி (தருமன்)
- செருகளத்தூர் சாமா (கிருட்டிணன்)
- டி. என். வாசுதேவ பிள்ளை (இடையன்)
- சி. எஸ். சாமண்ணா ஐயர்
- சி. வி. வி. பந்துலு
- பி. எஸ். சிவபாக்கியம்
# திரௌபதி வஸ்திராபகரணம்

## பாடல்கள்

இத்திரைப்படத்தில் 50 பாடல்கள் இடம்பெற்றிருந்தன. இதே பெயரில் 1917 ஆம் ஆண்டில் ஆர். நடராஜ முதலியார் ஓர் ஊமைப் படத்தைத் தயாரித்து வெளியிட்டிருந்தார்.
# திரௌபதி வஸ்திராபகரணம்

## திரைக்கதை

*மகாபாரதம்* காப்பியத்தில் வரும் தாயக் கட்டைப் போட்டி, மற்றும் திரௌபதி துகிலுரிதல் ஆகிய நிகழ்வுகளைக் கொண்டு இதன் திரைக்கதை எழுதப்பட்டது.
# மார்க்கண்டேயா

**மார்க்கண்டேயா** (*Markandeya*) 1935 ஆம் ஆண்டு வெளிவந்த தமிழ்த் திரைப்படமாகும். முருகதாசா, கே. ராம்நாத் இயக்கத்தில் வெளிவந்த இத்திரைப்படத்தில் வி. என். சுந்தரம், சி. எஸ். குழந்தைவேலு பாகவதர் மற்றும் பலர் நடித்திருந்தனர்.
# மார்க்கண்டேயா

## திரைக்கதை

என்றும் 16-வயதாக இருக்க சிவபெருமானால் வரமளிக்கப்பட்ட மார்க்கண்டேயர் என்னும் சிறுவனின் புராணக் கதையே இதன் திரைக்கதை ஆகும்.
# மார்க்கண்டேயா

## நடிகர்கள்

பின்னாளில் பிரபல பின்னணிப் பாடகராக விளங்கிய வி. என். சுந்தரம் மார்க்கண்டேயராக நடித்தார். அவரது பெயர் *மாஸ்டர்* வி. என். சுந்தரம் எனக் காண்பிக்கப்பட்டது. குழந்தைவேலு பாகவதர் மார்க்கண்டேயரின் தந்தை மிருகண்டு முனிவராகவும் கண்ணாபாய் தாயாகவும் நடித்தனர். கண்ணாபாய் நன்கு பாடக்கூடியவராக இருந்ததால் அவர் *லேடி பாகவதர்* என அழைக்கப்பட்டார். கே. பி. ஸ்ரீநிவாசன் நாரதராக நடித்தார். எஸ். என். கண்ணமணி ஒரு நாடோடிப் பெண்ணாக பாடி, ஆடி நடித்திருந்தார்.
# மார்க்கண்டேயா

## தென்னிந்திய திருத்தலங்கள்

இத்திரைப்படத்தில் தென்னிந்திய திருத்தலங்களான சிதம்பரம், திருவண்ணாமலை, காஞ்சிபுரம், திருக்கடையூர் ஆகிய இடங்களிலுள்ள திருக்கோவில்கள் சிறப்பாக கே. ராம்நாத்தினால் படம்பிடிக்கப்பட்டுக் காண்பிக்கப்பட்டன.
# மேனகா (1935 திரைப்படம்)

**மேனகா** (Menaka) 1935 என்பது ஆம் ஆண்டு வெளிவந்த இந்தியத் தமிழ் நாடகத் திரைப்படமாகும். இதுவே தமிழில் வெளிவந்த முதலாவது சமூகத் திரைப்படமாகும். வடுவூர் கே. துரைசாமி ஐயங்கார் எழுதிய *மேனகா* என்ற துப்பறியும் புதினத்தைத் தழுவி மேடையேற்றப்பட்ட டி.கே.எஸ்.சகோதரர்களின் *மேனகா* என்ற நாடகத்தையே திரைப்படமாக எடுத்திருந்தார்கள். ராஜா சாண்டோ இயக்கத்தில் வெளிவந்த இத்திரைப்படத்தில் தி. க. சண்முகம், தி. க. பகவதி மற்றும் பலரும் நடித்திருந்தனர். என். எஸ். கிருஷ்ணன் இத்திரைப்படத்தில் அறிமுகமானார். பொறாமை கொண்ட சிலரின் செயல்களால் பிரியும் காதலர்கள், பல்வேறு போராட்டங்களுக்குப் பிறகு எப்படி இணைகிறார்கள் என்பதாக இதன் கதை உள்ளது.  
படத்தின் திரைக்கதையைக் கந்தசாமி முதலியார் எழுதினார். 1935 ஆம் ஆண்டு ஏப்ரல் 6 ஆம் தேதி வெளியான இப்படம் வணிக ரீதியாக வெற்றி பெற்றது. இதன் வெற்றியானது, தமிழில் மேலும் சமூகப் படங்களை எடுக்க உந்து சக்தியானது.
# மேனகா (1935 திரைப்படம்)

## நடிப்பு

இந்த பட்டியலானது பிலிம் நியூஸ் ஆனந்தனின் தரவு தளத்திலிருந்து எடுக்கப்பட்டது. அவர்களின் முதல் படமாக டி. கே. எஸ் சகோதரர்கள் மேடை ஏற்றிவந்த மேனகா என்ற நாடகத்தைத் தழுவி திரைப்படத்தைத் தயாரிக்க முடிவு செய்தனர். அந்த நாடகமானது வடுவூர் கே. துரைசாமி ஐயங்காரின் புதினத்தை அடிப்படையாகக் கொண்டது. எனவே அதன் கதை உரிமையைச் சோமசுந்தரம் ₹16,000க்கு வாங்கினார். இந்தப் படத்தில் ஒரு சிறப்பம்சமாக டி. கே. முத்துசாமி என்ற நடிகர் பெருந்தேவி என்ற கைம்பெண் பாத்திரத்தில் நடித்தார். ஏனென்றால் அப்போது எந்தப் பெண்ணும் தன் தலையை மொட்டையடிக்கத் தயாராக முன்வரவில்லை.  
நாடகத்தில் நகைச்சுவையான எதிர்மறை பாத்திரத்தில் நடித்த என். எஸ். கிருஷ்ணன் இந்த படத்தின் வழியாகத் திரைப்பட நடிகராக அறிமுகமானார்.
# மேனகா (1935 திரைப்படம்)

## மரபு

ஒரு புதினத்தைத் தழுவி எடுக்கப்பட்ட முதல் தமிழ்த் திரைப்படம் மேனகா ஆகும். மேலும் இப்படத்தின் வெற்றியானது தமிழ்த் திரையுலகில் சமூகக் கருப்பொருளைக் கொண்ட படங்கள் வரிசையாக வெளிவரத் தூண்டுகோலாக ஆனது. இந்தப் படமானது என். எஸ். கிருஷ்ணனைப் பிரபலமாக்கியது மேலும் அவர் தமிழில் பிரபலமான நகைச்சுவை நடிகராக மாறினார்.
# டம்பாச்சாரி

**டம்பாச்சாரி** (*Dumbachary*) என்பது 1935 ஆம் ஆண்டு மாணிக் லால் டண்டன் இயக்கத்தில் வெளிவந்த சமூக நாடகத் தமிழ்த் திரைப்படமாகும். பம்பாயில் தயாரிக்கப்பட்ட இப்படமானது பயோனீர் பிலிம்ஸ் நிறுவனத்தின் மூலம் வெளிவந்தது. இத்திரைப்படத்தில் எம். ஆர். கிருஷ்ணமூர்த்தி, சி. எஸ். சமண்ணா, பி. எஸ். ரத்னா பாய், பி. எஸ். சரஸ்வதி பாய் ஆகியோர் நடித்தனர். பி. எஸ். ரத்னா பாய் மற்றும் பி. எஸ். சரஸ்வதி பாய் ஆகியோர் பாளையங்கோட்டை சகோதரிகள் என்று நன்கு அறியப்பட்டவர்களாவர்.
# டம்பாச்சாரி

## கதை

செல்வந்த குடும்பத்தில் பிறந்த நாயகன் தன் மனைவியைப் புறக்கணித்துவிட்டு, தன் தந்தை சேர்த்துவைத்த செல்வத்தை தான் மோகித்த பெண்ணுக்குச் செலவிட்டு அனைத்தையும் இழக்கிறான். பின்னர் அவன் தனது முட்டாள்தனத்தை உணர்ந்து மனம் திருந்தி நிறுகும்போது, மனைவி அவனை அரவணைத்து மகிழ்ச்சியான வாழ்க்கைக்குக் கொண்டு செல்கிறாள்.
- சி. எஸ். ஷாமன்னா (ஏழு வேடங்களில்)
- டம்பச்சாரியாக எம். ஆர். கிருஷ்ணமூர்த்தி
- கோமாளியாக எம். எஸ். ராகவன்
- கோமாளியாக எம். எஸ். முருகேசன்
- ஆர்மோனியம் ரங்கசாமி நாயக்கர்
- தபேலா கே. வி. நாயுடு  
;நடிகைகள் இந்த நடகத்தை அடிப்படையாகக் கொண்டு இப்படம் தயாரிக்கபட்டது.  
இந்தப் படத்திற்கு *உத்தம மனைவி* என்ற மாற்றுப் பெயரும் இருந்தது. அந்தக் காலத்தில் ஒரு படத்திற்கு மாற்றுப் பெயர் வைக்கும் வழக்கம் இருந்தது.
# டம்பாச்சாரி

## இசை

படத்தின் கதையானது சமூக்க் கதையாக இருந்தபோதிலும், அந்தக் காலத்தில் வெளியான பிற புராணக் கதைப் படங்களையும் போலவே இந்தப் படத்திலும் 38 பாடல்கள் இருந்தன. பெரும்பாலான கலைஞர்கள் கருநாடக இசைப் பாடகர்கள், பார்வையாளர்கள் அவர்கள் 'பேசுவதை' விட அதிகமாகப் பாடுவார்கள் என்று எதிர்பில் வந்தனர். இருப்பினும், இந்தப் படத்தில் இடம்பெற்ற எந்தப் பாடலும் பிரபலமடையவில்லை.
# தூக்குத் தூக்கி (1935 திரைப்படம்)

**தூக்குத் தூக்கி** 1935 ஆம் ஆண்டு வெளிவந்த 15,000 அடி நீளமுடைய கிராமீயத் தமிழ்த் திரைப்படமாகும். ஆர். பிரகாஷ் இயக்கத்தில் வெளிவந்த இத்திரைப்படத்தில் சி. வி. வி. பந்துலு, கிளௌன் சுந்தரம், கே. டி. ருக்மணி மற்றும் பலரும் நடித்திருந்தனர்.
# தூக்குத் தூக்கி (1935 திரைப்படம்)

## கூடுதல் செய்திகள்

1935 இல் வந்த ‘தூக்குத் தூக்கி’யின் புதிய பதிப்பு, சிவாஜி கணேசன் நடிப்பில் 1954 இல் வெளியானது. இதற்குச் சான்றாக இரண்டு படங்களுடனும் நேரடி தொடர்புள்ள ஒருவர் உடுமலை நாராயண கவி ஆவார். இத்தகைய உடுமலைதான், மதுரையைச் சேர்ந்த 'ராயல் டாக்கி டிஸ்ட்ரிபியூட்டர்ஸ்' 1935 இல் எடுத்த ‘தூக்குத் தூக்கி’யின் கதை, வசனம் பாடல்களை எழுதியவர். மேலும், சென்னையில் முதன்முதலில் பேசும் பட ஸ்டூடியோவை அமைத்து அதை ஒலிநகரம் ஆக்கிய ஏ. நாராயணன் மேற்பார்வையில், ஆர். பிரகாஷின் திரைக்கதை, கேமரா, இயக்கத்தில் 1935 இன் ‘தூக்குத் தூக்கி’ திரைக்கு வந்தது.
சிவாஜி கணேசன் 1954 இல் நடித்த பிரதான வேடத்தை இப்படத்தில் நடித்தவர் சி. வி. வி. பந்துலு.
# நல்லதங்காள் (திரைப்படம்)

**நல்லதங்காள்** 1935 ஆம் ஆண்டு, சூன் 1 இல் வெளிவந்த, 19,041 அடி நீளமுடைய கிராமியத் தமிழ்த் திரைப்படமாகும். பி. வி. ராவ் இயக்கத்தில் ஏஞ்சல் பிலிம்ஸ் நிறுவனத்தினரால் வெளியிடப்பெற்ற இத்திரைப்படத்தில் எம். எஸ். தாமோதர ராவ், சி. எஸ். ஜெயராமன் கே. ஆர். காந்திமதி பாய், பி. எஸ். சிவபாக்கியம் மற்றும் பலரும் நடித்திருந்தனர்.
# ஞானசௌந்தரி (1935 திரைப்படம்)

**ஞானசௌந்தரி** 1935 ஆம் ஆண்டு வெளிவந்த 17000 அடி நீளம் கொண்ட தமிழ்த் திரைப்படமாகும். ஏ. நாராயணன் இயக்கி, ஸ்ரீநிவாசா சினிடோன் பதாகையின் கீழ் ஏ. நாராயணன் தயாரித்த இத்திரைப்படத்தில் ஸ்ரீநிவாச ராவ், சரோஜினி மற்றும் பலர் நடித்திருந்தனர். இத்திரைப்படம் ஞானசௌந்தரி என்ற பெண்ணைச் சுற்றி வரும் கதையாகும். சிற்றன்னை அனுப்பிய கூலிப்படையினர் ஞானசௌந்தரியை காட்டுக்கு கடத்திச் சென்று அவளது இரு கைகளையும் வெட்டி எடுத்துவிடுகின்றனர். உயிருக்கு போராடிவரும் அவளை பக்கத்து நாட்டு இளவரசரான பிலேந்திரன் காட்டிரிலுந்து காப்பாற்றப்படுகிறாள்.  
இந்தப் படம் நவாப் ராஜமாணிக்கம் நடத்திய மேடை நாடகத்தைத் தழுவி எடுக்கப்பட்டது. அந்த நாடகம் கிறிஸ்தவ நாட்டுப்புறக் கதையைத் தழுவி இயற்றப்பட்டது. இப்படம் வெற்றிபெறவில்லை.
# ஞானசௌந்தரி (1935 திரைப்படம்)

## நடிகர்கள்

- பிலேந்திரனாக ஸ்ரீநிவாச ராவ்
- ஞானசௌந்தரியாக சரோஜினி
# அல்லி அர்ஜுனா (1935 திரைப்படம்)

**அல்லி அர்ஜுனா** (*Alli Arjuna*) என்பது 1935 ஆம் ஆண்டு வெளியான இந்திய தமிழ் மொழி இந்து புராணத் திரைப்படமாகும். இந்து இதிகாசமான மகாபாரதத்தில் இருந்து அர்ஜுனனைச் சுற்றி வரும் அதே பெயரின் நாடகத்தை அடிப்படையாகக் கொண்டது. ஏ.வி. மெய்யப்பச் செட்டியார் தயாரிப்பில் வெளிவந்த முதலாவது திரைப்படம் இதுவாகும். இந்தப் படத்தில் கே.எசு. அனந்தநாராயண ஐயர் மற்றும் கே.ஆர். காந்திமதி பாய் ஆகியோர் நடித்துள்ளனர். இத்திரைப்படம் வர்த்தக ரீதியாக வெற்றி பெறவில்லை.
# கௌசல்யா (1935 திரைப்படம்)

**கௌசல்யா** 1935 ஆம் ஆண்டு, செப்டம்பர் 25 இல் வெளிவந்த புராணத் தமிழ்த் திரைப்படமாகும். சவுத் இண்டியன் பிலிம் கார்பொரேசன் நிறுவனத்தினரால் வெளியிடப்பட்ட இத்திரைப்படத்தில் பி. எஸ். வி. ஐயர், கே. ஆர். செல்லம் மற்றும் பலரும் நடித்திருந்தனர். படத்தை பி. எஸ். வி. ஐயர் இயக்கினார். இப்படம் எதிர்பார்த்த வெற்றியைப் பெறவில்லை.
# வசந்தசேனா (திரைப்படம்)

**வசந்த சேனா** அல்லது **மிருச்சகடிகா** 1936 ஆம் ஆண்டு வெளிவந்த 18,600 அடி நீளமுடைய புராணத் தமிழ்த் திரைப்படமாகும். திருப்பூர் டாக்கீஸ் பட நிறுவனம் சார்பில் பி. கே. ராஜா சாண்டோ இயக்கத்தில் வெளிவந்த இத்திரைப்படத்தில் வி. ஏ. செல்லப்பா, எஸ். பி. எல். தனலட்சுமி மற்றும் பலர் நடித்திருந்தனர்.
# சத்யசீலன் (திரைப்படம்)

**சத்ய சீலன்** 1936 ஆம் ஆண்டு வெளிவந்த தமிழ்த் திரைப்படமாகும்.பி. சம்பத் குமார் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், எம். பி. மோகன் மற்றும் பலரும் நடித்திருந்தனர். இப்படத்தில் சமூகம் சார்ந்த கருத்துகள் அதிகம் பிரதிபலித்தன.
# சத்யசீலன் (திரைப்படம்)

## தணிக்கைக் குழுவின் வெட்டு

சமூகம் சார்ந்த கருத்துகள் கொண்ட பாடல்கள் உள்ளது. அந்த காலகட்டத்தில் பிரித்தானிய அரசு இவற்றை தடுத்து தடைவிதித்தது. இந்திய சுதந்திர வேட்கை கொண்ட பாடல்களை படங்களில் வராமல் கவனமாக பிரித்தானியர்கள் பார்த்துக்கொண்டனர்.
# சத்யசீலன் (திரைப்படம்)

## சான்றடைவு

- Satyaseelan 1936 - *தி இந்து (ஆங்கிலம்)* நாளிதழில் *ராண்டார் கை* எழுதிய கட்டுரை
# தர்மபத்தினி (1936 திரைப்படம்)

**தர்ம பத்தினி** (*Dharmapathini*) 1936 ஆம் ஆண்டு வெளிவந்த தமிழ்த் திரைப்படமாகும். சி. ஏ. லஷ்மணதாஸ் வசனம், மற்றும் பாடல் படைக்க, பிரேம் சேத்னா இயக்கத்தில் வெளிவந்த இத்திரைப்படத்தில் வி. ஏ. செல்லப்பா, வி. எஸ். மணி மற்றும் பலர் நடித்திருந்தனர்.
# ராஜா தேசிங்கு (1936 திரைப்படம்)

**ராஜா தேசிங்கு** 1936 ஆம் ஆண்டு வெளிவந்த தமிழ்த் திரைப்படமாகும். ராஜா சந்திரசேகர் இயக்கத்தில் வெளிவந்த இத்திரைப்படத்தில் டி. கே. சுந்தரப்பர், வி. எஸ். மணி மற்றும் பலர் நடித்திருந்தனர். இப்படம் வரலாற்று வீரர் தேசிங்கு ராஜாவை பற்றியது. இதே கதையினை ஒட்டி 1960-ஆம் ஆண்டும் இதே தலைப்பில் "ராஜா தேசிங்கு" என்ற படம் வெளியாயிற்று.  
இத்திரைப்படத்தில் ருக்மிணி தேவி அருண்டேல் நடனம் ஆடியுள்ளார்.
# பதி பக்தி (1936 திரைப்படம்)

**பதி பக்தி** 1936 ஆம் ஆண்டு வெளிவந்த தமிழ்த் திரைப்படமாகும். மதுரை ஒரிஜினல் பாய்ஸ் கம்பெனி நிறுவனத்தினரின் தயாரிப்பில், அலாக்கெர், டி. ஆர். பி. ராவ் ஆகியோரின் இயக்கத்தில் வெளிவந்த இத்திரைப்படத்தில் கே. டி. கேசவன், காளி என். ரத்னம் மற்றும் பலர் நடித்திருந்தனர்.
# பதி பக்தி (1936 திரைப்படம்)

## தயாரிப்பு

*பதி பக்தி* 1930களில் தெ. பொ. கிருஷ்ணசாமி பாவலர் எழுதிய ஒரு நாடகம் ஆகும். இது குடிப்பழக்கத்தின் தீமைகளையும், குடும்ப வாழ்க்கையில் குடிப்பழக்கம் ஏற்படுத்திய தாக்கத்தையும் கொண்ட கதை. இந்த நாடகம் சென்னை மாகாணம் முழுவதும் பெரும் வெற்றியுடன் அரங்கேற்றப்பட்டது. பாவலரின் மூல நாடகம் மதுரை ஒரிஜினல் பாய்ஸ் கம்பெனி (MOBC) நாடகக் குழுவிற்காக மற்றொரு நாடக ஆசிரியரான சென்னை கந்தசாமி முதலியார் என்பவரால் மீண்டும் எழுதப்பட்டது, இது 150 க்கும் மேற்பட்ட முறை அரங்கேற்றப்பட்டது. மனோரமா பிலிம்சின் ஏ. என். மருதாச்சலம் செட்டியார் பதிபக்தியை ஒரு திரைப்படமாகத் தயாரிக்க விரும்பினார், ஆனால் அவரது ஏமாற்றத்திற்கு, அவர் இல்லாமல் மற்றொரு திரைப்பட பதிப்பு ஏற்கனவே தயாரிக்கப்பட்டு வந்தது. பி. ஒய். ஆல்டர்கர் இயக்குநராக நியமிக்கப்பட்டார். [4] முதலியார் தனது மகனும் நாடக நடிகருமான எம். கே. ராதாவை பதிபக்தியுடன் திரைப்படத்தில் அறிமுகப்படுத்த விரும்பினார், ஆனால் மற்றொரு நாடக நடிகரான கே. பி. கேசவன் முக்கிய வேடத்தில் நடிக்க முடிவு செய்யப்பட்டதால் முடியவில்லை. ராதாபாய் கதாநாயகியாக நடித்தார், ஜித்தன் பானர்ஜி ஒளிப்பதிவு செய்தார், டி. எஸ். மணி கலை இயக்குநராகப் பணியாற்றினார்.
# பதி பக்தி (1936 திரைப்படம்)

## வரவேற்பு

*இந்தியன் எக்ஸ்பிரஸ்* இந்தப் படத்தை நடிப்புக்காகவும், குறைவான பாடல்களுக்காகவும் பாராட்டியது, ஆனால் அதன் நீளத்தை விமர்சித்தது. 1936 ஆகத்து 14 அன்று, *மலாயா ட்ரிப்யூனின்* ஒரு விமர்சனம் படத்தைப் பாராட்டியது, குறிப்பாக கேசவன், ரத்னம் மற்றும் ராதாபாய் ஆகியோரின் நடிப்பைப் பாராட்டியது..
# பதி பக்தி (1936 திரைப்படம்)

## உப தகவல்

- இந்த பதி பக்தி திரைப்படமும், சதிலீலாவதி (1936) திரைப்படமும் ஒரே கதையைக் கொண்டிருந்தன. இது சம்பந்தமாக இப்படத் தயாரிப்பாளர்களுக்குள், நீதிமன்றத்தில் வழக்கு தொடரப்பட்டது. திரைப்படக்கதை தொடர்பாக நடந்த முதல் வழக்கு இதுவாகும்.
- முதல் கூடிப் பழகும் நடனம் (*Club Dance*) இடம் பெற்றது இப்படத்தில் ஆகும்.
- இப்படத்தில் நாயகனும் நாயகியும் தங்கள் மகள் லட்சுமியுடன் ஆகாஷ்வாணி (வானொலி) கேட்பதாக கதையுள்ளது. இப்படம் திரைக்கு வந்தது 1936 இல், ஆனால், மதறாஸ் வானொலி தொடங்கப்பட்டது 1938, சூன் 16 இல் தான். வானொலி, நிஜத்தில் ஒலிக்கும் முன்பே இந்தத் திரைப்படத்தில் ஒலித்தது.
# புத்தியல் ஓவியம்

**புத்தியல் ஓவியம்** (Modern art) அல்லது நவீன ஓவியம் என்பது, 19 ஆம் நூற்றாண்டில் இருந்து ஏறத்தாழ 1970 ஆம் ஆண்டுவரை உருவான பலவகையான ஓவியப் பாணிகளைக் குறிக்கும் ஒரு பொதுப் பெயர் ஆகும். புத்தியல் ஓவியம், அக்காலத்திய ஓவியம் தொடர்பான புதிய அணுகுமுறையைக் குறித்தது. இந்த அணுகுமுறையில், பொருட்கள், அவை இருப்பது போன்றே வரையப்பட வேண்டும் என்பதில்லை. நிழற்படத் தொழில் நுட்பத்தில் தோற்றம், ஓவியத்துக்கு இருந்த அந்தத் தேவையை இல்லாமல் ஆக்கிவிட்டது. அதனால் கலைஞர்கள், இயற்கை, பொருட்கள், கலையின் செயற்பாடுகள், ஆகியவை தொடர்பாகப் புதிய சிந்தனைகளுடன், கலையை நோக்குவதற்கான புதிய முறைகள் பற்றிய சோதனைகளில் ஈடுபட்டார்கள். இது, கலையைப் பண்பியற் தன்மைக்கு (abstraction) நெருக்கமாகக் கொண்டு வந்தது.